Der erscht Deutsch-Pennsylvaanischer Tag hot Blatz genumme im glee Schtettel Oberalben in die Pfalz. 'S waar wunnerbaar guudes Wetter, un baut 110 Leit waare kumme fer's Prograem sehne un abhariche. Un soweit, as mer hot heere kenne, waar alliebber froh fer do gwesst sei. Der Roland Paul vum Institute for Palatine History and Folklife Studies in Kaiserslautern hot gschwetzt iwwer die Paelzer, as gezogge sin naach America im 18. Yaahrhunnert, un wie sie naachher zu Pennsylvaanisch-Deitsche warre sin. Der Butch Reigart, der Raymond Fisher un der Dr. Walter Sauer hen pennsylvaanisch-deitsche Gedichte un Gschichte gelese, un die Leit hen sell aarick gegliche un en latt glacht. Am End hot die Musick Band Reinig, Braun un Böhm paelzische und pennsylvaanisch-deitsche Musick Schticker gschpielt. Un sell waar's Prograem in ""hochdeitsch"":